Bethulie-dubbelmoord: Ses weer in hofGordon en Lorraine Adam. Ses verdagtes, waarvan vier minderjarig is, verskyn Maandag weer in die Bethulie-hooggeregshof in verband met die moord op Gordon (78) en Lorraine (63) Adam. Die Adam-egpaar se seun, Ashley, het 9 Februarie op sy ouers se liggame in hul huis in Bethulie afgekom. Die egpaar is in hul huis oorval terwyl hulle geslaap het. Gordon is verskeie kere met ŉ skerp voorwerp in die bors en rug gesteek en Lorraine is glo met ŉ panga teen die kop gekap. Vier verdagtes, tussen 15 en 17 jaar oud, en twee 18-jariges, Tshepo Ramatlama en Sphiwe Sakman, staan tereg vir die moorde. Die hof het vroeër gehoor dat die egpaar altesaam 41 steekwonde tussen hulle gehad het. Die beskuldigdes word aangekla van moord, huisroof en voertuigdiefstal. Lees ook: Ses in hof vir moord op bejaarde egpaar Vyf vas vir Bethulie-dubbelmoord Bethulie-moorde ruk gemeenskap